b'\n_START_ARTICLE_\nProstorsko zapolnjeni model\n_START_PARAGRAPH_\nProstorsko zapolnjeni ali kalotni model je grafi\xc4\x8dna ali fizi\xc4\x8dna predstavitev molekule, pri kateri so atomi prikazani kot odsekane krogle s premeri, ki so sorazmerni z njihovo dejansko velikostjo. Kroglasti modeli atomov se med seboj neposredno stikajo. Imenujejo ga tudi model CPK, po za\xc4\x8detnicah kemikov Roberta Coreya, Linusa Paulinga in Walterja Koltuna, ki so uvedli njegovo uporabo.'